CELEX: 32009D0350
Language: hu
Date: 2009-04-28 00:00:00
Title: 2009/350/EK: A Bizottság határozata ( 2009. április 28. ) Írországnak az Európai Migrációs Hálózat létrehozásáról szóló 2008/381/EK tanácsi határozat elfogadására vonatkozó kéréséről (az értesítés a C(2009) 2708. számú dokumentummal történt)

29.4.2009   
            
            
               HU
            
            
               Az Európai Unió Hivatalos Lapja
            
            
               L 108/53
            
         
      A BIZOTTSÁG HATÁROZATA
   
   (2009. április 28.)
   Írországnak az Európai Migrációs Hálózat létrehozásáról szóló 2008/381/EK tanácsi határozat elfogadására vonatkozó kéréséről
   (az értesítés a C(2009) 2708. számú dokumentummal történt)
   (2009/350/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 11a. cikkére,
   mivel:
   
               (1)
            
            
               2008. május 14-én a Tanács elfogadta az Európai Migrációs Hálózat létrehozásáról szóló 2008/381/EK határozatot (a továbbiakban: a 2008/381/EK határozat) (1).
            
         
               (2)
            
            
               Az Írország helyzetéről szóló jegyzőkönyv 1. cikkének megfelelően Írország nem vett részt a 2008/381/EK határozat elfogadásában.
            
         
               (3)
            
            
               Az említett jegyzőkönyv 4. cikkének megfelelően Írország bejelentette a Tanácsnak és a Bizottságnak, hogy el kívánja fogadni a 2008/381/EK határozatot.
            
         
               (4)
            
            
               A Szerződés 11a. cikkének megfelelően a Bizottság 2008. december 22-én kedvező véleményt (2) fogadott el Írország kérelméről,
            
         ELFOGADTA EZT A HATÁROZATOT:
   1. cikk
   A 2008/381/EK határozat alkalmazandó Írországra.
   2. cikk
   Írország hatályba lépteti azokat a rendelkezéseket, amelyek szükségesek ahhoz, hogy a 2008/381/EK határozatnak megfeleljen, és erről haladéktalanul tájékoztatja a Bizottságot.
   3. cikk
   A 2008/381/EK határozat Írország vonatkozásában azon a napon lép hatályba, amikor Írország bejelenti, hogy elfogadja a 2008/381/EK határozatot.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2009. április 28-án.
      
         
            a Bizottság részéről
         
         Jacques BARROT
         
         
            alelnök
         
      
   
   
      (1)  HL L 131., 2008.5.21., 7. o.
   
      (2)  C(2008) 8668 végleges.